روسیا ساوونما ناظیرلیگی‌نین مطبوعات کاتیبی ایگور کوناشنکوو دونتسک ویلایتی‌نین باموت شهری یاخینلیغینداکی کلشایفکا و زاپوروژیه ویلایتی‌نین لوبکویه قصبه‌سینی نظارت آلتینا آلدیق‌لارینی آچیقلاییب.
روسیا ساوونما ناظیرلیگی‌نین مطبوعات کاتیبی ایگور کونوشنکوو اوکراینادا حیاتا کئچیریلن عملیاتین گئدیشاتی ایله باغلی معلومات وئریب.
روسیا اوردوسونون هوجوم‌لارینی داوام ائتدیردیگینی بیلدیرن کوناشنکوو کوپیانسک ایستیقامتینده‌کی هوجوم‌لاردا اوکراینا اوردوسونون 30-دان چوخ، کراسنو-لیمانسکی ایستیقامتینده ایسه 40-دان چوخ عسگری‌نین ضررسیزلشدیریلدیگینی بیلدیریب.
دونتسک ویلایتی‌نین بخموت شهری یاخینلیغینداکی کلشایفکا قصبه‌سی‌نین روسیا قوه‌لری طرفیندن نظارت آلتینا آلیندیغینی آچیقلایان کوناشنکوو دئییب: "گونئی حربی دایره‌سیندن دؤیوش-تاکتیکی، حربی هاوا قوه‌لری، راکت و توپچو دستکی آلان کؤنول‌لو ضربه دسته‌لری دونتسک خالق جمهوریتی‌نین (قوندارما) کلشایفکا قصبه‌سینی آزاد ائدیب".
ایگور کوناشنکوو بورادا کئچیریلن عملیات‌لار زامانی بیر گونده 60-دان چوخ اوکراینا‌لی عسگری ضررسیزلشدیردیک‌لرینی بیلدیریب.
زاپوروژیه  لوبکویه قصبه‌سی‌نین نظارته آلتینا آلیندیغینی قئید ائدن ایگور کوناشنکوو دئییب.
روسیا سؤزچوسو بیلدیریب کی، فوریه آیین‌دان بو یانا اوکراینادا 374 اوچاق، 202 هلیکوپتر، 2 مین 908 پیلوت‌سوز اوچوش آپاراتی، 401 هاوا هوجومون‌دان ساوونما سیستمی، 7 مین 583 تانک و زره لی آراج ، 985 راکت آتار سیستمی، 3 مین 878 توپ و خمپاره، 8 مین 12 شخصی حربی آراج محو ائدیلیب.
